Осип Манделщам
Какво да правя, тяло
с теб дарен…

Превод от руски: Светлозар Жеков, —

chitanka.info

Какво да правя, тяло — с теб дарен,

така единно си във всичко с мен?

За радостта, че жив съм, че горя,

кому, кажете, да благодаря?

Но сам не съм — и градинар, и цвят

съм аз в тъмницата на тоя свят.

По хладните стъкла на вечността

дъхът ми топъл вече затрептя,

И в него цялата ще се вгради

картината незнайна отпреди.

И нека миг след миг текат в порой –

в мътилката не ще изчезне той!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.